številka:

datum: 9. 1. 2026

Občina Duplek na podlagi 54. člena Zakona o stvarnem premoženju države in samoupravnih lokalnih skupnosti (Uradni list RS, št. 11/18, 79/18, 61/20 - ZDLGPE, 175/20 - ZIUOPDVE, 78/23 - ZUNPEOVE, 78/23 - ZORR, 131/23 - ZORZFS) in 19. člena Uredbe o stvarnem premoženju države in samoupravnih lokalnih skupnosti (Uradni list RS št. 31/18) ter v skladu z letnim načrtom pridobivanja in razpolaganja z nepremičnim premoženjem Občine Duplek za leto 2026, objavlja

**NAMERO O SKLENITVI NEPOSREDNE POGODBE ZA PRODAJO NEPREMIČNINE:**

1. parc. št. 1124/7, k.o. 684-Zgornji Duplek, v izmeri 90 m2 (stavbno zemljišče)

Občina Duplek ponudbe za nakup zemljišča sprejema do vključno 9.2.2026.

Ponudbena cena kupnine ne sme biti nižja od 1.800,00 EUR neto, kupec plača tudi davek na promet nepremičnin in notarske stroške ter stroške vpisa v zemljiško knjigo.

Na zemljišču je zgrajen podzemni kanalizacijski vod, telekomunikacijski vod in elektro vodi). V korist prodajalca se bo vknjižila sočasno s prodajo tudi služnost za omenjeni zgrajeni kanalizacijski vod.

Pogodba bo sklenjena s ponudnikom, ki bo ponudil najvišji znesek kupnine. V primeru ponudb z enakim zneskom bo organizirano dodatno pogajanje. Rok plačila kupnine je 30 dni od sklenitve pogodbe. Plačilo celotne kupnine v navedenem roku je bistvena sestavina pravnega posla.

Podrobnejše informacije lahko dobite v času uradnih ur občinske uprave osebno pri Dušanki Novak, višji svetovalki za pravne zadeve, po telefonu ves poslovni čas občinske uprave na št. 051 637 066 ali po el. pošti [dusanka.novak@duplek.si](mailto:dusanka.novak@duplek.si)

Ponudbo lahko oddate po navadni pošti na naslov občine. Ponudbo oddajte v zaprti kuverti z oznako »ne odpiraj-ponudba za odkup zemljišča Zg. Duplek«.

Župan lahko skladno z 11. točko prvega odstavka 19. člena Uredbe o stvarnem premoženju države in samoupravnih lokalnih skupnosti (Uradni list RS, št. 31/18), postopek prodaje ustavi do sklenitve pravnega posla.

Mitja HORVAT

župan

- Priloga 1 - ponudba za nakup zemljišča